Document ID: 31998R0725

ΚΑΝΟΝΙΣΜΟΣ (ΕΚ) αριθ. 725/98 ΤΗΣ ΕΠΙΤΡΟΠΗΣ της 31ης Μαρτίου 1998 για την προσαρμογή των γεωργονομισματικών αντισταθμιστικών ενισχύσεων που χορηγούνται στην Ιρλανδία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 724/97 του Συμβουλίου, της 22ας Απριλίου 1997, για τον καθορισμό των μέτρων και των αντισταθμιστικών καταβολών των σχετικών με τις αισθητές ανατιμήσεις που επηρεάζουν τα γεωργικά εισοδήματα (1), και ιδίως το άρθρο 7,
Εκτιμώντας:
ότι ο κανονισμός (ΕΚ) αριθ. 806/97 της Επιτροπής, της 2ας Μαΐου 1997, για τον καθορισμό των ανωτάτων ποσών των αντισταθμιστικών ενισχύσεων για τις αισθητές ανατιμήσεις που επήλθαν πριν από τις 31 Μαρτίου 1997 για την ιρλανδική λίρα, τη λίρα στερλίνα και την ιταλική λίρα (2), όπως τροποποιήθηκε τελευταία από τον κανονισμό (ΕΚ) αριθ. 1219/97 (3), καθόρισε ιδίως το ανώτατο ποσό της ενισχύσεως που αφορά την αισθητή ανατίμηση της 29ης Μαρτίου 1997 της ιρλανδικής λίρας 7
ότι το άρθρο 4 παράγραφος 4 δεύτερο εδάφιο του κανονισμού (ΕΚ) αριθ. 724/97 προβλέπει ότι τα ποσά της δεύτερης και τρίτης δόσης της αντισταθμιστικής ενίσχυσης μειώνονται συναρτήσει της επιπτώσεως επί του εισοδήματος της εξελίξεως των γεωργικών ισοτιμιών που διαπιστώθηκαν έως την αρχή του μηνός που προηγείται του πρώτου μηνός της σχετικής δόσεως 7
ότι πολλές αυξήσεις της ισοτιμίας της ιρλανδικής λίρας επήλθαν μεταξύ της ημερομηνίας της αισθητής ανατιμήσεώς της και της αρχής του μηνός που προηγείται της αρχής του μηνός της δεύτερης δόσης 7 ότι λόγω του ύψους της ισοτιμίας, πρέπει να καταργηθεί το ποσό της δεύτερης δόσης της ενίσχυσης για την Ιρλανδία 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η δεύτερη δόση της αντισταθμιστικής ενίσχυσης για την Ιρλανδία που προβλέπεται από τον κανονισμό (ΕΚ) αριθ. 806/97 για την αισθητή ανατίμηση της 29ης Μαρτίου 1997 διαγράφεται. Η χορήγηση της τρίτης δόσης της εν λόγω ενισχύσεως θα εξετασθεί λαμβάνοντας υπόψη τις εκπτώσεις της νομισματικής εξελίξεως έως την αρχή του Μαρτίου 1999.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαρτίου 1998.

Labels: 2
18
6